15 Go tweng ka Jesu? A boikokobetso jwa gagwe bo ne jwa mo solegela molemo? Ee, ka gonne Jesu o ne a raya barutwa ba gagwe a re: “Le fa e le mang yo o ikokobetsang o tla godisiwa.” (Math. 23:12) Mafoko ao, a ne a diragala mo go ene. Paulo o tlhalosa jaana: “Modimo o ne a godisetsa [Jesu] kwa boemong jo bo kwa godimo mme ka bopelonomi a mo naya leina le le kwa godimo ga leina lengwe le lengwe le sele, gore ka leina la ga Jesu lengole lengwe le lengwe le tle le obame la ba ba kwa legodimong le ba ba mo lefatsheng le ba ba kafa tlase ga lefatshe, le loleme longwe le longwe lo tle lo bolele ka phuthologo fa lo dumela gore Jesu Keresete ke Morena kgalalelong ya Modimo Rara.” E re ka Jesu a ile a ikokobetsa a bo a ikanyega fa a le mo lefatsheng, Jehofa Modimo o ne a godisa Morwawe, mme a mo naya taolo mo ditsheding tsotlhe kwa legodimong le mo lefatsheng.—Bafil. 2:9-11.